sasicodes/solvari-1 huggingface dataset:
அதுக்கு வர்றேன் இப்ப மொதல்ல எனக்கு என்ன நல்லது நடந்துச்சுன்னு சொல்றேன் சார் முன்னல்லாம் எங்க அப்பா நான் என்ன பண்ணினாலும் உன்னைய மாதிரி கேனப்பய இந்த உலகத்துலே இல்லைடா?ன்னு சொல்லுவாரு ஆனா பாருங்க உங்க பதிவ படிச்சதுக்கு அப்பறம் அவரு நினைப்ப மாத்திகிட்டு நான் கூட என்னமோ நினைச்சேன்டா... உன்னை மாதிரி கேனப்பயலும் உலகத்துல இருக்கான்டான்னு சொல்ல ஆரம்பிச்சிட்டாரு எனக்கு எவ்ளோ சந்தோசம் தெரியுமா?
இதுக்கெல்லாம் நீங்களும் உங்க பதிவும்தான் காரணம் அட எங்க அப்பாவ விடுங்க சார் எங்க வீட்டு டெஸ்க் டாப்ல எப்பவுமே உங்க பதிவ மட்டும் ஓப்பன் பண்ணியே வச்சிருப்போம் திடீர்னு யாரவது புடிக்காத விருந்தாளிங்க வந்துட்டா அவங்ககிட்ட காப்பி கொண்டு வர்ற வரையும் இதை படிச்சிகிட்டு இருங்கன்னு சொல்லுவோம் அவங்களும் படிக்க ஆரம்பிக்கிறதுதான் தெரியும் காப்பி வர்றப்ப மாயமா மறைந்சிருவாங்க ஏன்னா..உங்க பதிவுகள் அப்பிடி இப்பிடி எங்க வீட்டுக்கு நீங்க மிச்சம் பண்ணி கொடுத்த காப்பிய கணக்கு எடுத்தாவே தனி விழா எடுத்து உங்களுக்கு சால்வையா போர்த்திகிட்டு இருக்கலாம் சார் இப்பிடித்தான் சார் அன்னைக்கு என் அக்கா மகனுக்கு உடம்பு சுகம் இல்லாம வீட்டுக்கு வந்தாங்க என்னன்னு கேட்டா மலச்சிக்கலாம் ரெண்டுநாளா போகவே இல்லையாம் எல்லோரும் ஆளுக்கொரு வைத்தியம் சொன்னாங்க நான் உடனே அவன மடில வச்சிக்கிட்டு உங்க பிளாக் ஓப்பன் பண்ணி படிக்க ஆரம்பிச்சேன் என்ன ஆச்சர்யம்?
அங்கேயே அப்பவே போக ஆரம்பிச்சதுதான் அவனுக்கு ரெண்டு நாளாச்சு இன்னும் நிக்கலியாம் உங்களுக்கு நன்றி சொல்லியே ஆகணும்னு எங்க அக்கா வீட்டுல இருந்து உங்க அட்ரஸ் கேட்டாங்க ஆனா எனக்குதான் தெரியுமே?
அதான் அவரு இதெல்லாம் விரும்ப மாட்டாருன்னு சொல்லிட்டேன் என்னமோ சார் நான் பதிவு எழுத உக்காந்தா கூட இவ்வளவு கோர்வையா வராது சார் உங்களுக்கு கடிதம்னு சொன்னதும் அதுவா பொங்கி வருது ஆனா ஒன்னு சார் எப்பிடியும் உங்க ப்ளாக் ஹிட்ஸ் வச்சு அண்ணா நகர்ல ஒரு பிளாட்டும் பிரபல பதிவர்ங்ர அடையாள அட்டைய வச்சு அமிஞ்சி கரைல ஒரு பங்களாவும் கட்டிருவீங்க எவ்வளவு உயரத்துக்கு போனாலும் இந்த சாதா பதிவரை கொஞ்சம் மனசுல வச்சிக்கங்க சார் நன்றின்னு ஒரு வார்த்தை சொல்லி உங்கள அசிங்க படுத்த விரும்பல இதுபோன்ற உங்கள் சேவைகள் இன்னும் பல குடும்பங்களுக்கு தேவை படுகிறது அதுவரைக்கும் நீங்க எழுதிகிட்டே இருங்க சார் கடந்த வார இறுதி விடுமுறையில் வீட்ல மீன்குழம்பு வைத்தேன் அது என்ன கடந்த வாரம்?
எப்போதுமே நீதானே சமைப்ப அப்பிடின்னு சொல்றவங்களுக்கு அதுவும் உண்மைதான் அசைவ அயிட்டங்கள் அம்மாவை தவிர யார் செய்தாலும் எனக்கு திருப்தி இருப்பதில்லை ஆகவே நானே செய்துவிடுவேன் என் வீட்டில் என்னோடு இருப்பவர்களுக்கும் அது மீன் நண்டு அல்லது சிக்கன் எதுவாக இருந்தாலும் நான் சமைப்பதுதான் பிடிக்கும் கடந்த வாரமும் இப்பிடித்தான் என் நண்பன் ஒருவன் அதை சாப்பிட்டு விட்டு கண்கலங்கினான் சரி விடுடா.. இதுக்கெல்லாமா அழுகுறது?
இருந்தாலும் நம்ம ஆளுகளுக்கு மீசை வச்சாத்தான் ஆம்பள அத முறுக்கி விட்டாத்தான் வீரம்னு அந்த காலத்துலேயே முடிவு பண்ணிட்டாங்க போல?
தமிழ் கடவுள்னு சொல்ற முருகனுக்கு மட்டும் மீசைய வைக்காம விட்டுபுட்டானுங்க ஒருவேள அது அந்த தெய்வான புள்ளையோட கண்டிசனா இருக்கும் ஏன்னா அந்த புள்ள அந்த இந்திரனோட மகளாம்ல?
அரும்பு மீச அருவா மீச பென்சில் மீச இப்பிடி வக வகயா இந்த உலகத்துக்கு மீசய கொண்டுவந்து காட்டுனது எல்லாம் நம்மா தாத்தன் பாட்டனாத்தான் இருக்கும் இந்த சிவன் விஷ்ணு நம்ம ஆளுங்களுக்கு அறிமுகம் ஆகுறதுக்கு முன்னாடியே நம்மளுக்கு அறிமுகம் ஆனவங்கதான் கோட்டக் கருப்பும் முனியனும் இவங்களுக்கு எல்லாம் பார்த்தா மூஞ்சி பூராம் மீசையாத்தான் இருக்கும் அதனாலே நம்மா ஆளுங்களும் மீச வச்சாதான் ஆம்பளைன்னு அதுக்கு தனியா உரம் போட ஆரம்பிச்சாங்க அதுமட்டும் இல்லை மீசை இல்லைனா அந்த காலத்து ஆயாஸ் எல்லாம் அவன மீசமசுருக்கு கூட மதிக்காதாம் போட்டோ எடுக்க வசதியில்லாத அந்த காலத்து மன்னர்களை வரையும்போது எல்லோருக்கும் பெரிய பெரிய மீசய வச்சு அழகு பார்த்த தமிழன் திருவள்ளுவருக்கு மட்டும் கொஞ்சம் ஓவர் டைம் போயி தாடியையும் சேர்த்தே வரஞ்சிட்டான் இந்த விசயம் மட்டும் அவரு பொண்டாட்டி வாசுகிக்கு தெரிஞ்சதுன்னா கெணத்துல பாதில விட்டுட்டு வந்த வாளிய திரும்ப எடுத்துட்டு வந்து வரஞ்சவன் மண்டையிலே போடுவாங்க சரி விடுங்க.. கொஞ்சம் கூட நன்றி இல்லாம நம்மள படைச்ச பிரம்மாவுக்கே தாடி வச்ச ஆளுங்கதானே நம்ம இப்பிடி அடர்த்தியா கொலு கொழுன்னு மீச வச்சிக்கிட்டு திரிஞ்ச நம்ம ஆளுங்க மேல யார் கண்ணு பட்டதோ தெரியல?
திடீர்னு தூணு மாதிரி இருந்த மீசையெல்லாம் துரும்பா எளச்சி போச்சு போதாக்கொறைக்கு இந்த பாகதவர் சின்னப்பா எல்லாம் நல்லா பருவம் வந்த தேயில கொழுந்து கணக்கா கொஞ்சூண்டு மீசய வச்சு நடிக்க ஆரம்பிச்சாங்க அவர்கள் காலம் தொட்டு எம்ஜிஆர் சிவாஜி ஜெமினி போன்றவர்கள் காலம் எல்லாம் தமிழர் மீசையின் இருண்ட காலம் எனலாம் ரெண்டு தட்டாம் பூச்சிய புடிச்சு ரெக்கைய பிச்சிபுட்டு மூக்குக்கு ரெண்டு பக்கமும் ஒட்டி வச்ச மாதிரிதான் மீசை இப்படி ஒரு விடுதலைக்காக ஏங்கிய மீசையை மீட்டெடுக்க வந்தவர்கள்தான் கமலும் ரஜினியும் அதிலும் இந்த ரஜினி ரெண்டு பேர அடிசிபுட்டு லைட்டா மீசைய வேற கொத்தி விடுவாரு அங்குதான் விதிக்கப்பட்டது மீசைப் புரட்சியின் மீள் விதை தமிழனுக்கு திரும்பவும் மீசக்காச்சல் நானும் தமிழன்தானே?
அத வளக்க நான் பட்ட பாடு.. ஸ்..ஸ்.. ஆனா அது என்ன கருமமுன்னே தெரியாது டக்குன்னு வளர்ந்து தொலைக்காது வயக்காட்டுல நெல்லு விதைச்சு வளர்க்கிறத காட்டிலும் இதுக்கு அதிகமா மெனக்கெட வேண்டி இருந்தது எட்டாப்பு படிக்கும்போது கூடப் படிச்ச பொண்ணுங்க எல்லாம் திடீர்னு ஒரு வாரம் காணாம போயி திரும்ப வரும்போது பார்த்தா அடையாளமே மாறியிருக்கும்ங்க என்னடான்னு கேட்டா பக்கத்துல உள்ள மாரியப்பன் குகுசுன்னு சொல்லுவான் அது சமஞ்சிருச்சாம்டானு அவன்தான் எங்க கிளாஸ்ல கெட்ட வார்த்தைக்கு நேந்து விட்டவன் நமக்கு புடிக்காத ஆள கெட்ட வார்த்தைல திட்டனும்னா அவனுக்கு ரெண்டு கல்கோனா முட்டாய் வாங்கி கொடுத்தா போதும் கெட்ட வார்த்தைல பயங்கரமா திட்டிபுடுவான் நம்மளையும் பக்கத்துல வச்சுக்குவான் ஏன்னா கஸ்டமர் சேட்டிஸ்பேக்சன் ரொம்ப முக்கியமாம் ஆனா அந்த நாதாரி அடுத்த செகண்டே அவன்கிட்ட ஒரு முட்டாய் கூட வாங்கிகிட்டு நம்மள நாறத்தனமா திட்டுவான் சரி அத விடுங்க நம்மா மீசக் கதைக்கு வருவோம் அவன் அப்படி சொல்லும் போது நாங்களும் அப்பாவியா அவன்கிட்ட கேப்போம் அப்ப நாமளும் சம்ஞ்சிட்டா அடுத்தநாளே நமக்கு மீசை வந்துருமாடா?னு அவன் கொஞ்சம் வெவரம் அப்பிடியெல்லாம் வராதுடா.. நாமதான் வர வைக்கணும் டெய்லி சேவ் பண்ணனும் நைட்டு படுக்கும்போது வெளக்கெண்ணை தேச்சு படுக்கணும் காலைல தேங்காண்ணெய் தேய்க்கணும்.. இப்பிடி நிறைய சொன்னான் அவன் ஈசியா சொல்லிட்டான் நமக்குதான் பெரும்பாடா போச்சு வீட்டுக்கு போற வழில ஒரு போலீஸ்காரர் வீடு அவரு டெய்லி சேவ் பண்ணுவாரு அவரு மகன்கிட்ட சொல்லி.. என்ன சொல்லி?
ஒரு கொய்யாபழம் வாங்கி கொடுத்து அவரு சேவ் பண்ணி போட்ட ஒரு பிளேடு தேத்துனேன் நல்லவேள.. அப்ப இந்த எய்ட்ஸ் கருமாந்திர பயமெல்லாம் இல்லை அத ஒளிச்சு வச்சு யாரும் இல்லாத எடமா பார்த்து தண்ணிய தொட்டு வச்சு சுயோக சுபதினத்தில் லேசா சேவ் பண்ண ஆரம்பிச்சேன் அப்ப பார்த்தா போஸ்ட் மேன் வந்து பெல் அடிக்கணும்?
அவசரமா மறைக்கிறேன்னு சொல்லி உதட்டுக்கு மேல கிழிந்தது இப்பிடி முதல் முயற்சியே ரத்தக்களரியாக ஆரம்பித்ததுதான் என் மீசை வளர்ப்பு பயணம் அதற்க்கு பிறகு பல முயற்சிகள் ஆனாலும் லேசா கூட எட்டி பார்க்கல மீசை ஆனாலும் சோர்ந்துவிட வில்லை என்னைப்போல மீசை வளர்ப்பில் ஆர்வமுள்ள நண்பர்கள் சேர்ந்துகொண்டு அவ்வப்போது ஆலோசனையில் ஈடுபடுவோம் அப்படி ஒருநாள் ஸ்கூல் வராண்டாவில் ஆலோசனை நேரத்தில் நான் ஆர்வக்கோளாரில் ஏன்டா நம்ம டீச்சருக்கு மட்டும் மீச நல்லா முளைக்குது இன்னைக்கு சேவ் பண்ணிட்டு வந்துருக்கு போல?
கைல உள்ள கம்பு உடையற வரை அடிச்சது இதெல்லாம் என் மீசை வளர்ப்பு பயணத்தில் ஆராசுவடுகள் ஆனாலும் என் மீசை ஆர்வத்தை தீர்த்துவைக்க வந்ததுதான் பள்ளி ஆண்டுவிழா அதில் ராஜராஜன் நான்தான் நல்லா இருப்பதிலே பெரிய மீசயாய் ஒட்டி பார்க்கலாம் என்ற ஆர்வத்தில் அவ்வளவு வசனங்களையும் மனப்பாடம் செய்தேன் ஆண்டுவிழா அன்று அந்த மீசையை ஒட்டி கண்ணாடியில் பார்த்த அந்த நிமிடம்தான் நான் மாரியப்பன் சொன்ன கெட்ட வார்த்தை ஆயிட்ட உணர்வு இப்போது உள்ள சூழ்நிலையில் யார் சிறந்த முதல்வராக இருக்கமுடியும் என்ற கடந்த பதிவின் தொடர்ச்சியாக இதை எழுதுகிறேன் கடந்த பதிவில் தமிழகத்தின் பிரதானக் கட்சிகளான அ.தி.மு.க மற்றும் தி.மு.க.
மேலும் கட்சியை நிர்வாகம் செய்வது மட்டுமே மாநிலத்தை நிர்வாகம் செய்யும் தகுதியாகி விடாது ஆகக்கூடி பார்த்தால் இன்னும் இரண்டு பொதுத்தேர்தல்கள் வரை வெற்றியை தீர்மானிக்கும் சக்தியாக இருக்கவேணா செய்யலாம் முதல்வர் ஆவதற்கு இவர் இன்னும் நீண்ட தூரம் பயணம் செய்ய வேண்டும் அதுதான் தமிழகத்திற்கும் நல்லது அடுத்து வை.கோ இவர் நல்ல மனிதர் இத்தனை வருட அரசியல் வாழ்க்கையில் ஊழல் போன்ற கரும்புள்ளிகள் இல்லாதவர் ஆனால் நல்ல மனிதர் எனபது மட்டும் சிறந்த நிர்வாகிக்குத் தகுதியாகிவிடாது இவரது ஆரம்ப காலத்தில் இருந்து பார்த்தோமானால் எந்த பிரச்சனையையும் ஆக்கப்பூர்வமாக அணுகாமல் உணர்ச்சியின் வேகத்திலே அனுகிக்கொண்டிருக்கிறார் கூட்டணி மாறுவது அரசியலில் சகஜம் என்றாலும் எந்த தலைவரை எதிர்த்து ஆறு உயிர்களை தியாகம் செய்து புதிய கட்சி கண்டாரோ அவரிடமே போய் அண்ணே.. என்று கண்கலங்கி நின்றதை மக்கள் ரசிக்கவில்லை அன்றைக்கு சரியத் துவங்கிய அவரது நம்பகத்தன்மையை இன்றுவரை அவரால் மீட்க முடியவில்லை மேலும் முல்லை பெரியாறு ஸ்டெர்லைட் போன்ற பிரச்சனைகளில் மக்களை திரட்டி போராட்டம் நடத்துவதில் அந்தந்த பகுதி மக்களோடு மட்டுமே நின்றுவிடுகிறார் தமிழகத்தின் ஒட்டுமொத்த பிரச்சனையான மின்சாரம் விலைவாசி போன்ற பிரச்சனைகளில் இவரது நிலைப்பாடு தெரியாமலே போகிறது ஆக மொத்தம் இவர் முதலமைச்சர் ஆவதற்கு வாய்ப்புகள் இல்லவே இல்லை என்று சொல்ல முடியாது கருணாநிதிக்கு பிறகான தி.முக.
அ.தி.மு.க மற்றும் தி.மு.கவில் யாருக்கு எப்படி வாய்ப்புகள் இருக்கு என்பதைப்பற்றி அடுத்தபதிவில் பார்க்கலாம் சஸ்பென்ஸ்க்காக இல்லை உண்மைலே பதிவின் நீளம் கருதி மட்டுமே இந்த முடிவு தினமும் இரவில் தூங்கப்போகும் முன்னர் கதை சொல்லச் சொல்லி அடம்பிடிக்கும் மகளிடம் தூக்கத்தை கெடுக்குறாளே என்று அந்த நேரத்தில் கோபம் வந்தாலும் அவளின் அம்மா அவங்களுக்கு தெரிந்த காக்கா கதையையும் குரங்கு கதையை மட்டும் வைத்து ஒப்பேத்தி கொண்டிருப்பதை பார்க்கும்போது கொஞ்ச நேரத்தில் தூக்கம் தொலைந்து விடும் நம் பிள்ளைகளுக்கு எல்லாமே நிறைவாக கொடுக்கிறோம் என்றுதான் நாம் நம்மளை ஏமாற்றிக் கொண்டிருக்கிறோம் உண்மையில் நம் குழந்தைகளுக்கு தேவை நம் ஐ போனும் லேப் டாப்பும் அல்ல அவர்கள் மனதுக்கு நெருக்கமான ஒரு உறவு அவர்களை அப்படியே வேறு உலகத்துக்கு பெயர்த்து கொண்டு போகும் ஒரு கதை ஆனால் இதையெல்லாம் நாம் கொடுக்க தவறுவதால்தான் அவர்கள் நம் ஐபோன் கேம்களையும் லேப்டாப் டாம் அண்ட் ஜெர்ரிகளையும் வேறு வழியில்லாமல் ரசித்துக்கொண்டிருக்கிறார்கள் சிறுவயதில் எனக்கு கதை சொல்ல நிறையப் பேர் உண்டு.
அதிலும் மாலை நேரம் ஆனால் என் அக்காக்கள் நான் இன்னும் பக்கத்து வீட்டு பிள்ளைகள் என வீட்டுத் திண்ணையில் சுற்றி அமர்ந்து என் ஆயா அப்பாவின் அத்தை சொல்லும் கதைகளுக்காக ஆவலுடன் காத்திருப்போம் அவர் கதை சொல்லும் அழகே தனி தினமும் ஒரு கதைதான் என்று ஒரு கணக்கு அவரிடம்.
கதை முடிந்த பின்னும் இன்னும்ம் ஒரு கதை சொல்லச் சொல்லி கெஞ்சிக் கொண்டிருப்போம் அதுபோதாது என்று அம்மாவுடன் தூங்கும் போது எனக்கு மட்டும் தனிக்கதை உண்டு அப்படி அம்மா எனக்கு அறிமுகப்படுத்தியதுதான் மனுநீதிச்சோழன் தென்னாலி ராமன் பீர்பால் எல்லோரும் இப்போது நான் எழுதும் எழுத்தின் ஒவ்வொரு விதையும் அப்போது விதைக்கப்பட்டதுதான் பள்ளிகளில் அப்போது சிறுசேமிப்பு என்ற திட்டம் உண்டு நான் ஆறாவது படிக்கும்போதே அதில் உள்ள காசை வீட்டுக்கு தெரியாமல் எடுத்துத் தெனாலிராமன் கதைகள் புத்தகம் வாங்கினேன் ஆனால் அதை ஒழிக்கத் தெரியாமல் வீட்டில் அடி வாங்கியது தனிக்கதை ஆனால் கதைகளை படிக்கும் ஆர்வம் அப்போதே துவங்கியது எனலாம் பள்ளி விட்டு வரும் வழியில் நூலகம் உண்டு வார நாட்களில் தினமும் மாலை ஒருமணி நேரம் அங்குதான் பொழுது போகும் அப்படி அங்கு அறிமுகமான புத்தகங்கள்தான் பூந்தளிர் கோகுலம் கதிர் அம்புலிமாமா போன்ற சிறுவர் புத்தகங்கள் அதிலும் பூந்தளிர் புத்தகத்தை எடுக்க தினமும் பெரிய போட்டியே நடக்கும் எனக்கு தெரிந்து தமிழில் முதலில் படித்த படக்கதைகள் அதில்தான் அதில்வந்த சில கேரக்டர்கள் இன்னும் மனதை விட்டு நீங்கவில்லை சுப்பாண்டியின் சாகசம் வேட்டைக்கார வேம்பு போன்றவை ரசிக்கவைத்த தொடர்கள் நேற்று ஒரு திருமண விழாவில் முதல்வர் சொன்னதாக இரு குருவிகளின் கதை படித்தேன் இதை எங்கேயோ படித்தது போல இருக்கிறதே என்று மூலையின் ஃபோல்டர்களில் தேடினால் எனக்கு கோகுலம் கதிர் அறிமுகமான போது அதில் படித்த முதல் படக்கதையே இதுதான் அதை நினைத்து சந்தோசப்படும் போதே சின்ன நெருடலும் வந்தது நம் பிள்ளைகள் வளர்ந்ததும் அவர்கள் நினைத்து பார்த்து சந்தோசப்பட என்ன வைத்திருக்கிறோம் என்று யோசித்துப்பார்த்தால் ஒன்றுமே இல்லை அந்த காலத்தில் இன்னொரு மறக்கமுடியாத அறிமுகம் வாண்டுமாமா கதைகள் இந்தவாரம் விகடனில் அவரது பேட்டி பார்த்தேன் இதை நான் எழுதுவதற்கு தூண்டுதலே அவரது அந்தப் பேட்டிதான் விகடனில் சொன்னதுபோல இரு தலைமுறைகளை தன் கதைகளால் கட்டிப்போட்டவர் இன்றைக்கு ஹாரி பாட்டர் வாங்கி கொடுத்து அதை தன் பிள்ளைகள் படிப்பதை பெருமையாக பீத்தும் பெற்றோர்களை பார்க்கும் போது சிரிப்புதான் வருகிறது அவர்களுக்கு அம்புலிமாமா சந்தமாமா புத்தகங்களை பற்றி தெரியாது என்று நினைக்கிறேன் இன்னும் அவைகள் வருகிறதா என்று தெரியவில்லை பழைய புத்தகங்கள் கிடைத்தாலும் பிள்ளைகளுக்காக தேடி வாங்கி கொடுக்க வேண்டும் என்று நினைத்துக்கொண்டிருக்கிறேன் நம் கோவத்தால் அடிகளால் புரியவைக்க முடியாத அன்பு வீரம் விட்டுக்கொடுத்தல் போன்றவைகளை இந்தக் கதைகள் கண்டிப்பாக அவர்களுக்கு கொடுக்கும் இப்போது உள்ள குழந்தைகளுக்கு கொஞ்சம் கூட விட்டுக் கொடுக்கும் தன்மையே இல்லாமல் வளருகின்றன.
பெரியவர்கள் எங்களைப்போன்ற சிறுவர்களை கூட்டி வைத்து இன்று அதன் பெயர்களை கூட மறந்துவிட்ட பல விளையாட்டுக்களை விளையாட சொல்லுவார்கள் இரவு உணவு வரை இதுதான் வேலை கொஞ்சம் வளர்ந்ததும் ஆண்பிள்ளைகள் பெண்பிள்ளைகள் என தனித் தனி விளையாட்டுகளில் பிரிந்துவிடுவோம் ஆண்கள் திருடன் போலிஸ் ஐஸ் பாய் மரத்தில் ஏறி விளையாடும் அணிலா உணிலா..இப்படி போகும் பெண்களுக்கு தாயம் பல்லாங்குழி சொட்டங்கி நுன்னுதான் குச்சி இப்படி போகும் இன்றைக்கு இந்தப் பேர்களை கேட்டால் சிரிக்கும் குழந்தைகள்தான் அதிகம் அன்றைக்கெல்லாம் தெருவெல்லாம் மண் வீதிகள்தான் இன்று போல கான்க்ரீட் அல்ல வீதி மணலில் விழுந்து புரண்டு தூறல் வரும்போது வரும் மண்வாசனையில் மயங்கி அதை வாயில் வைத்துப்பார்த்து உதை வாங்கிய சம்பவங்களும் உண்டு ஒவ்வொரு வாரமும் வெள்ளிக்கிழமை முச்சந்தியில் மூன்று வீதி சந்திக்கும் இடம் மண்ணெடுத்து திருஷ்டி கழிப்பார்கள் இன்றைக்கு என் குழந்தைக்கு மண்ணெடுக்க மண் இல்லை கபடியை போலவே அப்போது எங்கள் பக்கத்தில் பட்டை என்ற விளையாட்டு மிகவும் பேமஸ் இதற்கு மணல் மிக முக்கியம் அதை விடிய விடிய விளையாண்ட காலமெல்லாம் உண்டு இன்று எனக்கு கூட அதன் பேர் மட்டுமே ஞாபகம் உள்ளது எப்படி என்று மறந்துவிட்டது இப்படி கால ஓட்டத்திலும் அவசர ஓட்டத்திலும் அடுத்த தலைமுறைக்கான இந்த சங்கிலித்தொடரை அறுத்துவிட்ட பெருமை என் தலைமுறைக்கு வந்துவிட்டது இப்படி என் ஞாபகச் சிதறல்களில் எழுதுவதற்கு எவ்வளவோ உள்ளது ஆனால் அடுத்த தலைமுறைக்கு என்ன இருக்கும் என்று நினைத்துப்பார்த்தால் நம் மீது உள்ள வெறுப்புதான் முதலில் வரும் என்று நினைக்கிறேன் என் தாத்தன் பாட்டியும் பெற்றோரும் எனக்கு கொடுத்த எவ்வளவோ விசயங்களை என் குழந்தைக்கு நான் கொடுக்க வில்லை ஐந்து வயதில் பள்ளியை எட்டிப்பார்த்த நான் இன்று இரண்டு வயதில் மகளை லேர்னிங் ஆக்ட்டிவிட்டீசில் மூழ்கடித்துக்கொண்டிருக்கிறேன் பிள்ளைகளை பிள்ளைகளாக பார்க்காமல் ஏதோ ரேசில் ஓடப்போகும் குதிரைகளாகவே தயார் செய்து கொண்டிருக்கிறேன் தவறு என்று தெரிந்தாலும் வீண் ஜம்பமும் வறட்டு கௌரவமும் அதை விட்டுக்கொடுக்காது குற்ற உணர்ச்சி வரும்போதெல்லாம் இப்படி ஒரு கட்டுரை எழுதிவிட்டுப் போகவேண்டியதுதான் உலகமே ஆவலோடு எதிர்பார்த்துகிட்டு இருக்க படம் இளைய தளபதி நடிக்கும் துப்பாக்கி படத்தைதான் துப்பாகியோட கதை என்ன?
வழக்கமா விஜய் படத்துக்குக் கேக்க கூடாத கேள்விதான் இது இருந்தாலும் படத்த ப்ரமோட் பண்ண டிவில ஷோ பண்ணும்போது எவனாவாது கிருத்துருவம் புடுச்ச பய மொதக்கேள்வியே இதான் கேப்பான் அங்க சொல்றதுக்காவது ஏதாவது ஒன்னத் தேத்தி வைக்கணும் அதுக்குதான் இந்த ஸ்டோரி டிஸ்கசன் ஒட்டுக் கேக்காதிங்கன்னு சொன்னாலும் கேக்கவா போறீங்க?
ஒரு ஓரமா நின்னு கதைய ஒட்டுக் கேட்டுட்டுப் போங்க அஞ்சு பாட்டு நாலு சண்டைல ஒரு மணி நேரத்த ஓட்டிரலாம் எப்பிடியும் ஒரு தங்கச்சி இருக்கும் அந்தபுள்ளகூட செண்டிமெண்டா பேசுற சீன் நாலு வச்சு ஒரு அரை மணி நேரத்த ஓட்டிரலாம் எப்பிடியோ பஸ்லயோ ட்ரைன்லையோ போய் பயபுள்ள தீவிரவாதிங்கள கொல்லத்தான் போகுது அப்பிடி போகும்போது ஏதாவது ஒன்னு லவ் பண்ணாதா என்ன?
இந்தவாட்டி ப்ளைட்ல போகட்டும் ஓப்பனிங் சீன்.. கிரேன் ஷாட்லகாமிக்கிறோம் அமெரிக்க மக்கள் எல்லோரும் அங்கயும் இங்கயும் சிதறி ஓடிகிட்டு இருக்காங்க நயாகரா நீர்வீழ்ச்சிலஇந்த இடத்துல யாரும் நயன்தாரா நீர்வீழ்ச்சின்னு தப்பா படிக்காதிங்க இருந்து பயங்கர வெள்ளம் ஊருக்குள்ள வருது ஒருபக்கம் தண்ணி ஃபோர்சா வர்ரத காமிக்கிறோம்.. அந்தப்பக்கம் கட் பண்ணி மக்கள் சிதறி ஓடரத காமிக்கிறோம் ஒரு கட்டத்துல மக்கள் ஒண்ணுமே செய்ய முடியாம ஒரு இடத்துல கூடி... கடவுளே எங்கள காப்பாத்த யாருமே இல்லையான்னு கத்துறாங்க அப்பத்தான் மேல ஒரு ஏர்இந்தியா ப்ளைட் பறக்குறத காமிக்கிறோம் அப்பிடியே ஜூம் பண்ணி ஜன்னல் வழியா கேமராவ கொண்டு போறோம் அதுல ஜன்னல் ஓரமா விஜய் தூங்கிகிட்டு இருக்காரு மக்களோட குரல் அவரோட காதுக்குள்ள போற மாதிரி பண்றோம் இதை சி.ஜி.ல பார்த்துக்கலாம் மக்களோட குரல் உள்ள போனதும் விஜய் டபக்குன்னு முழிக்கிறாரு எட்டிப்பார்த்தா ஒரே வெள்ளம் விஜய் உடனே யோசிக்காம எந்திரிச்சு பைலட் ரூமுக்கு ஓடறாரு இவரு அங்க போவாருன்னு தெரிஞ்சி பைலட் ரூம் திறந்தே இருக்கனும் அது ரொம்ப முக்கியம் விஜய் வேகமா அங்க போய் பைலட்கிட்ட ஒரு கட்டிங் பிளேர் கடன் வாங்கி ப்ளைட் அடில கட் பண்ணி அப்பிடியே குதிக்கிறாருஇங்க கட்டிங் பிளேர் வச்சு கட் பண்ணும்போது பேக் ரவுண்ட் ஸ்கோர் ரொம்ப முக்கியம் நாலு பேர விட்டு...துப்பு..துப்பு..துப்பாக்கி..துப்பு..துப்பு..துப்பாக்கின்னு கத்த விடனும் இதை அப்பிடியே ஸ்லோ மோசன்ல காமிக்கிறோம் ப்ளைட்ல எல்லோரும் அதிர்ச்சியாகி எட்டிப்பார்க்குறாங்க அதுல அமெரிக்காவுக்கு படிக்க வர்ற காஜல் அகர்வாலும் பார்க்குறாங்க அதுலே அவங்களுக்கு லவ் வர்றத ஃபேஸ் ரியாக்சன்ல காமிக்கிறோம் அந்தபக்கம் மக்கள் உயிர் பயத்துல பிராத்தனை பண்ணிகிட்டே இருக்காங்க திடீர்னு பார்த்தா வெள்ளம் வர்றது நின்னு போகுது மக்கள் எல்லோரும் அப்பிடியே அதிர்ச்சியாகி சந்தோசத்துல கடவுளுக்கு நன்றி சொல்றாங்க என்ன நடந்ததுன்னு பார்க்க அப்பிடியே அருவிக்கரை ஓரமா போறாங்க... அங்க பார்த்தா... பார்த்த மக்கள் எல்லோரும் அப்பிடியே கீழ விழுந்து கும்புட்றாங்க ஏன்னா விஜய் நயாகரா நீர்வீழ்ச்சி குறுக்கால படுத்துகிட்டு வெள்ளத்த தடுத்து வச்சிருக்காரு இதை அப்பிடியே ரெண்டு கிரேன் வச்சு ஒரு ஹெலிகாப்டர்ல கேமரா வச்சு ஜூம் பண்ணிப் பண்ணி காமிக்கிறோம் எப்பிடி?
அப்பிடியே எந்திரிச்சு வந்து ஒரு ஓப்பனிங் சாங் சாங் முடிஞ்சதும் சம்ப்ரதாயமா சண்டை வரணும் அதுக்குதான் என்ன பண்றோம் சாங் முடிஞ்சதுமே ஹெலிகாப்டர்ல வில்லன் வந்து இறங்குறாரு ஏன்னா நயாகரா தண்ணில அவரு மினரல் வாட்டர் பேக்டரி வச்சிருக்காரு அத தடுத்து நிறுத்தவும் கோவம் வந்து விஜய்ய கொல்றதுக்காக வர்றாரு இறங்கி வந்த வில்லன் ஒவ்வொருத்தனையா புடிச்சு இங்க யார்ரா துப்பாக்கி?
இங்க யார்ர துப்பாக்கின்னு கேட்டுகிட்டே வர்றாரு அதுவரைக்கும் விஜய் அவரப் பார்க்காம திரும்பிநின்னு ஒத்தக்காலால இன்னொரு காலச் சொறிஞ்சிகிட்டே நிக்கிறாரு கரெக்ட்டா விஜய்ய புடிச்சு திருப்புறாரு வில்லன் வில்லன பார்த்த விஜய் அதிர்ச்சியாகி நிக்கிறாரு இங்கதான் வைக்கிறோம் ட்விஸ்ட் பிளாஸ்பேக்.... கிராமத்துல ஆத்து தண்ணிய மறிச்சு மினரல் வாட்டர் பேக்டரி கட்டி ஊரையே ஏமாத்துற வில்லன் அமெரிக்காவுல இருக்கான்னு தெரிஞ்சு அவனைக் கொல்றதுக்கு ஊர்ல எல்லோரும் காசு வசூல் பண்ணி விஜய்ய அமெரிக்கா அனுப்புறாங்க வரும்போது தங்கசிகிட்ட போயி கண்டிப்பா நீ வயசுக்கு வர்றதுக்குள்ள திரும்பி வந்துருவேன் நீ வயசுக்கு வந்ததும் இந்த ஆத்து தண்ணிலதான் உனக்கு சடங்கு செய்வேன் இந்த அண்ணன் இது சத்தியம் அப்பிடின்னு சொல்லும்போது பேக்ரவுண்ட்ல பேரரசு வாய்ஸ்ல ஒரு சோக பிட் சாங் போடறோம் அப்பிடியே அழுதுட்டு இந்தப்பக்கம் திரும்புனா முறைப்பெண் அமலாபால் நீங்க தகிரியமா போங்க மாமா ஊர சுத்தி வேட்டையாடுன அய்யனாரு இப்ப உலகத்தச் சுத்தி வேட்டையாட போகுதுங்கொய்யால..ப்ரடியூசர் காசுதானே?
நீங்க வர்ற வரைக்கும் நான் காத்துகிட்டு இருப்பேன் என்ன.. உங்க அப்பாவ மட்டும் என் பக்கத்துல வரக்கூடாதுன்னு சொல்லிருங்க அப்பறம் நான் உத்தரவாதம் இல்லை னு சொல்லுது நீ கவலைப்படாத புள்ள.. நான் போயிட்டு ரெண்டு சண்ட போட்டு சீக்கிரம் அவனக் கொன்னுட்டு வந்தர்றேன் இடைல யாரோடயாது ரெண்டே ரெண்டு சாங் மட்டும் பாடிக்கிறேன் கண்டுக்காதன்னு சொல்லிகிட்டே எல்லோருக்கும் டாட்டாக் காட்டி கிளம்புராறு ப்ளைட்ல ஏறுன பிறகுதான் ஞாபகம் வருது வில்லனோட அட்ரஸ் எழுதின அவனோட போட்டோவ மறந்துட்டு வந்தது ஐயோன்னு நினைக்கும்போதே ப்ளைட் அவரு ஊர கிராஸ் பண்ணுது அப்ப எட்டி ஜன்னல் வழியா பார்க்குறாரு கீழ வயல்ல தங்கச்சி அண்ணேன்னு...கத்திகிட்டே ஓடி வருது அதோட கைல அந்த போட்டோ அப்பிடியே அந்த போட்டோவ தூக்கி வீசுது அது அப்பிடியே பறந்து... பறந்து... வர்ரத ஸ்லோ மோசன்ல காமிக்கிறோம் அது அப்பிடியே பறந்து வந்து விஜய் இருக்க ஜன்னலுக்கு நேர வந்து ஒட்டிக்குது அத பார்த்த விஜய் அத எடுக்க முடியாம யோசிக்கிறாரு உடனே மொபைல் போன எடுத்து அந்த வில்லன போட்டோ எடுத்துக்கிராறு கட் பண்ணி கிராமத்துக்கு கொண்டு போறோம் போட்டோவ தூக்கி போட்டுட்டு நிக்கிற தங்கச்சிகிட்ட அப்பா ஓடியாந்து எப்பிடிம்மா அந்த ப்ளைட்லதான் உன் அண்ணன் போறான்னு கண்டுபிடிச்சன்னு கேக்குறாரு என் அண்ணனோட வாசம் எனக்கு தெரியாதாப்பானு சொல்லிகிட்டே கண்ணு கலங்குது தங்கச்சி இங்க ஒரு சோக பிட் பேரரசு வாய்ஸ்ல போடறோம் இப்ப கட் பண்ணி அமெரிக்கா இந்த ரெண்டு பாரா பிளாஸ்பேக்க விஜய் நினைச்சுப் பார்த்து முடிக்கிற வரைக்கும் வில்லன் அவரு சட்டைய புடிச்ச படியே நிக்கிறாரு யார கொல்லணும்னு இங்க வந்தாரோ அவருதான் அந்த வில்லன் வில்லன மட்டும் விட்டுட்டு அடியாள பூராம் அடிச்சி போடறாரு விஜய் ஏன்னா வில்லன்கிட்ட சவால் விடனும்ல?
சொன்னமாதிரியே சவாலும் விடறாரு உன் செல்வாக்கு சாம்ராஜ்யம் எல்லாத்தையும் அழிச்சி நடு தெருவுல நிக்க வச்சு கொல்றேன்னு சொல்லிட்டு அப்பிடியே ஒரு பைவ் ஸ்டார் ஹோட்டலுக்கு டீ குடிக்க போறாரு அங்க பார்த்தா காஜல் அகர்வால் வந்துருக்காங்க விஜய்ய அவங்க ரூமுக்கு கூட்டி போறாங்க அப்பவே ஒரு ட்ரீம் சாங் காஜல் பாடறாங்க பாட்டு முடிஞ்சதுமே காஜல் அவங்க காதல விஜய்கிட்ட சொல்றாங்க விஜய் கொஞ்சம் யோசிச்சிட்டு.. நான் இப்பவே என் முறை பொண்ணத்தான் கட்டிக்கிவேன்னு சொன்னா ஒரு குத்து சாங் போட முடியாது வெயிட் பண்ணு சாங் முடிஞ்சதும் சொல்றேன்னு சொல்லிட்டு தூங்க போறாரு நைட்டு திடீர்னு சத்தம் கேட்டு முழிச்சா.. வில்லனோட ஆட்கள் கதவ உடச்சிகிட்டு இருக்காங்க இதைபார்த்த காஜல் ஓடிப்போய் விஜய்ய கட்டிக்கிறாங்க இந்த இடத்துல குத்து பாட்டு பாடுவாம்னு யோசிக்கிற விஜய் வில்லன்கள பார்த்து மனசு மாறி பின்பக்கமா காஜல இழுத்துகிட்டு ஓடறாரு ஓடும்போதே காஜல ஒரு இடத்துல ஒளிஞ்சிக்க சொல்லிட்டு விஜய் மட்டும் ஓடறாரு வில்லனோட ஆட்கள் துரத்துறாங்க இதை மாத்தி மாத்தி காமிக்கிறோம் விஜய் திடீர்னு ஒரு ஷாப்பிங் காம்ப்ளெக்ஸ் உள்ள ஓடி டாய்லெட்ல உள்ள போய் ஒளியிராறு அவர துரத்தி வந்த வில்லனோட ஆட்கள் எல்லா இடத்துலயும் தேடி கடைசியா டாய்லெட் உள்ள வர்றாங்க அங்க பார்த்தா ஏகப்பட்ட டோர்ஸ் இருக்கு கதவ திறக்கவும் முடியாம போகவும் முடியாம சுத்தி சுத்தி வர்றப்ப.. ஒருத்தன் மட்டும் பயங்கரமா சிரிக்க ஆரம்பிச்சான் எல்லோரும் அங்க போய் ஏன்டா சிரிச்சன்னு கேக்குறாங்க அதுக்கு அவன் ஒரு டாய்லெட் டோர பார்த்து கை காமிக்கிறான் அங்க பார்த்தா இந்த டாய்லெட்டில் ஒளிந்து கொண்டிருப்பது உங்கள் விஜய் அப்பிடின்னு ஒரு சிலேடு பழக்க தோசத்துல எஸ்.எ.சி.
போட்டு போயிட்டாரு ஒருவழியா விஜய்ய அடிச்சி வில்லன்கிட்ட கூட்டிட்டு போறாங்க உள்ள போகும்போதே வில்லன் சைடுல ரெண்டு வெள்ளைக்கார ஜிகுடிய வச்சிக்கிட்டு முமைத்கானோட ஐட்டம் சாங்க பார்த்துகிட்டு இருக்காரு விஜய்யும் வலியோட ஆடறாரு பாட்டு முடிஞ்சதும் வில்லன் விஜய்ய பார்த்து பார்த்தியா எப்பிடி தூக்கிட்டு வந்தேன்னு?
போட்டோவுக்கு பின்பக்கம் அட்ரஸ் இருந்ததால அத பார்க்கமுடியல.. அதான் உன் வழில உன் அட்ரச கண்டுபிடிச்சு வந்தேன்னு சொல்லி அடிக்க ஆரம்பிக்கிறாரு எல்லோரையும் அடிச்சி முடிச்சு ஃபேக்டரிய தீ வச்சு கொளுத்தி வில்லன கொல்லும் போது கட் பண்ணி கிராமத்த காமிக்கிறோம் அங்க தங்கச்சி வயசுக்கு வந்துருது கட் பண்ணி திரும்ப அமெரிக்கா காஜல் போலிசோட வர்றாங்க போலிஸ் விஜய்க்கு தேங்க்ஸ் சொல்லி ல சேர சொல்றாங்க ஆனா தாய் நாட்டுக்குத்தான் என் சேவைன்னு சொல்லிட்டு வர்றாரு.அத அப்பிடியே ஃபரீஸ் பண்ணி காட்றோம் வெளில வந்து காஜல்கிட்ட நீயும் என் கூட ஊருக்கு வா பிளைட்ல போகும்போது ஒரு குத்துப்பாட்டு போட்டுட்டு ஊர்ல வந்து நீயே நேர்ல பாருன்னு சொல்லி கூட்டி வர்றாரு சொன்னமாதிரியே ஒரு குத்துப்பாட்டு முடிச்சிட்டு ட்ரைன்ல வந்து ஊர்ல இறங்குறாங்க ஊரே கூடி நின்னு வரவேற்பு கொடுக்குது இங்கயும் பேக்டரி மூடுனதால தண்ணி ஊருக்குள்ள வருது அதுலே தங்கச்சிக்கு சடங்கு பண்ணும்போது எல்லோரும் சந்தோசமா இருக்காங்க அமலாபால் ஓடியாந்து மாமான்னு கட்டிக்குது அதைப்பார்த்த காஜல் அப்பிடியே ஓரமா போய் கண்ணீரத் துடைச்சிகிட்டு சிரிச்சிகிட்டே வந்து வாழ்த்துறாங்க படத்தையும் முடிக்கிறோம் ஆமா.. விஜய்க்கு ஏன் துப்பாக்கின்னு பேர்னு கேக்க கூடாது நீங்க அவர நடிகன்னு சொல்லும்போது நாங்க காரணம் கேட்டமா?
அது மாதிரித்தான் இதுவும் வெளியே மழ இப்பத்தான் விட்டுருந்துச்சு.மழ விட்டுட்டுப் போன குளிர்சில இந்த உச்சி மத்தியானம் கூட குளுகுளுன்னு இருக்கு.மழ விட்ட தைரியத்துல ஈஸி சேர போர்டிகோல கொண்டாந்து போட்டுச் சாஞ்சிகிட்டு அந்த சிலுசிலுப்ப மேல்ல வாங்கிகிட்டேன்.
எப்படா மழ விடும்னு காத்துகிட்டு இருந்தமாதிரி வாசல்ல ரெண்டு சிட்டுகுருவி ங்க வந்து கீச்சு கீச்சுன்னு என்னமோ பேசிகிட்டு என் கண்ணுக்கு தெரியாத அதோட இரையக் கொத்திகிட்டு இருந்துச்சுங்க.
அப்பப் பார்த்து இந்த பக்கத்து வீட்டு வாண்டு ஒரு வெடி வச்சி வெடிச்சதும் அதுங்க ரெண்டும் ஏதோ இந்த உலகம் அழியப் போகுதுங்கற மாதிரி அவசரமா பறந்து போயிருச்சுங்க .
அவனச் சொல்லியும் குத்தம் இல்லைநாளைக்கு தீவாளி வெடி வைக்கிற கொஞ்ச நஞ்ச சந்தோஷத்தையும் இந்த மழ வந்து ஊத்திக் கெடுக்குது அதான் மழ விட்டதுமே வெடிய தூக்கிட்டு வந்துட்டான்.
மழ விட்டதுமே வீதில குறுக்கும் நெடுக்குமா நடந்துகிட்ட திரிஞ்ச ஆடு மாடுகள வேடிக்க பார்த்துகிட்டு இருக்கும்போதே சாந்தா காப்பித்தண்ணியோடயோட வந்தா.
இந்தாங்கன்னு அத என் கைல கொடுத்துட்டு ஏங்க நாளைக்கு தீவாளி மூத்தவகிட்டையும் மாப்ளகிட்டையும் நான் நேத்து பேசும்போது தீவாளிக்கு வரச் சொல்லிட்டேன் இந்த சுமதிக்கும் மீனாவுக்கும் நீங்க ஒரு எட்டு போன் பண்ணி பேசிருங்க.
முட்டிக்கிட்டு வந்த கண்ணீரோட அவ சொன்னா ஏங்க..நாம ஒருத்தலப் பத்தி பேசும்போது அவங்க வந்தா அவங்களுக்கு ஆயுசு நூறுன்னு சொல்லுவோம்ல ஆனா இப்பதான் மஜீத் அண்ணனப் பத்தி பேசினேன்.
அவளும் அழுதுகிட்டே சொன்னா வீட்லதான் இருந்தாராம் திடீர்னு நெஞ்சு வலிக்குதுன்னு சொன்னாராம் ஏதோ ஆர்ட்டு அட்டாக்காம் ஆஸ்பெட்டலுக்கு தூக்குரதுக்குள்ள எல்லாம் முடிஞ்சிருச்சாம் அனேகமா இன்னக்கி சாயங்காலத்துக்குள்ள எடுத்துருவாங்கலாம் ன்னா.
நெஞ்சுல கை வச்சபடியே ஈசிச் சேர்ல சாஞ்சி உக்காந்துட்டேன்.கொஞ்ச நேரம் முன்னாடி தெரிஞ்ச சிலுசிலுப்பு இப்ப இல்ல.அந்தப்பக்கம் சாந்தா அழுதுகிட்டே இருந்தா.
எனக்கும் மஜீத்துக்குமான சிநேகத்துல நெனச்சிப்பார்க்க எவ்வளவோ இருந்தாலும் நுப்பது வருசத்துக்கு முன்னாடி இதேதீவாளிக்கு மொதநாள் நான் இருந்த நெலம கண்னு முன்னாடி வந்துச்சு வேல முடிஞ்சு கசகசப்போட வெளிய வந்து என் சைக்கிள் நிப்பாட்டியிருக்குற இடத்துப் பக்கமா போனேன்.
ஏதோ நான் வேலை பார்க்குற மெசினு சுச்சத் தட்டுனா ஓடற மாதிரித்தான் நானும் போனேன் ஒனர்ச்சியே இல்லாம நாளைக்குத் தீவாளி கூட வேல பாக்குறவங்க எல்லாரும் வேக வேகமா வெளிய போய்கிட்டு இருந்தாங்க.
என்னச் சுத்தி எல்லாருமே சந்தோசமா இருக்க மாதிரியே இருக்கு ஆனா எனக்கு மட்டும் சந்தோசம்னா அர்த்தம் என்னன்னு இன்னும் சரியாகூட வெளங்கல.இருந்தாலும்.. என்னமோ நேத்து என் எட்டு வயசு மூத்த மக ஆசையாக் கேட்டதுதான் மனசுக்குள்ளப் போட்டு கொமஞ்சிகிட்டே இருக்கு மெதுவா சைக்கில எடுத்துகிட்டு நேத்து நடந்தத அச போட்டுகிட்டே வந்தேன்.